b'\n_START_ARTICLE_\nM\xc4\x83rime fizic\xc4\x83 de stare\n_START_PARAGRAPH_\nO m\xc4\x83rime fizic\xc4\x83 de stare este o specie de m\xc4\x83rime care caracterizeaz\xc4\x83 una din evenimentele de stare a unui sistem fizic.\n_START_SECTION_\nCaracterizarea m\xc4\x83rimilor de stare, m\xc4\x83rimi accesorii \xc8\x99i de interac\xc8\x9biune\n_START_PARAGRAPH_\nFenomenele, transform\xc4\x83rile \xc8\x99i procesele din sistemele fizice sunt mul\xc8\x9bimi de evenimente care \xc3\xaen raport cu un eveniment de referin\xc8\x9b\xc4\x83 se preced, sunt simultane sau se succed. \xc3\x8en conformitate cu principiul cauzalit\xc4\x83\xc8\x9bii, pentru orice eveniment exist\xc4\x83 o cauz\xc4\x83 care-l determin\xc4\x83 univoc ca efect al s\xc4\x83u. Evenimentele susceptibile de a constitui cauze se numesc evenimente de stare, iar speciile care le caracterizeaz\xc4\x83 proprietatea de stare se numesc m\xc4\x83rimi de stare. Mul\xc8\x9bimea evenimentelor de stare simultane alc\xc4\x83tuie\xc8\x99te starea sistemului fizic \xc3\xaen momentul respectiv, descris\xc4\x83 de mul\xc8\x9bimea corespunz\xc4\x83toare a m\xc4\x83rimilor de stare._NEWLINE_Evenimentele respectiv speciile de m\xc4\x83rimi care nu intervin \xc3\xaen starea unui sistem fizic se numesc evenimente accesorii, respectiv m\xc4\x83rimi accesorii._NEWLINE_Dac\xc4\x83 sistemul fizic nu este izolat, determinarea univoc\xc4\x83 a evolu\xc8\x9biei lui este condi\xc8\x9bionat\xc4\x83 de cunoa\xc8\x99terea interac\xc8\x9biunilor cu sistemele fizice din exterior. M\xc4\x83rimile fizice care caracterizeaz\xc4\x83 interac\xc8\x9biunile dintre sistemele neizolate se numesc m\xc4\x83rimi de interac\xc8\x9biune.\n_START_SECTION_\nExemple de m\xc4\x83rimi de stare\n_START_PARAGRAPH_\nO stare direct accesibil\xc4\x83 analizei unui sistem fizic este starea mecanic\xc4\x83 a corpurilor. Dac\xc4\x83 se consider\xc4\x83 sistemul constituit dintr-un corp punctiform de mas\xc4\x83 m (modelul punctului material) izolat de alte corpuri (\xc8\x99i deci for\xc8\x9ba care ac\xc8\x9bioneaz\xc4\x83 asupra lui este nul\xc4\x83), ecua\xc8\x9bia de mi\xc8\x99care \xc3\xaen raport cu un referen\xc8\x9bial iner\xc8\x9bial, este , cu solu\xc8\x9bia  \xc3\xaen care intervin constantele  \xc8\x99i . Acestea se determina din condi\xc8\x9bia ca la momentul ini\xc8\x9bial , traiectoria  trece prin punctul av\xc3\xa2nd raza vectoare  \xc8\x99i viteza . Ca urmare, starea dinamic\xc4\x83 a unui sistem constituit din punctul material este complet determinat\xc4\x83 \xc3\xaen orice moment , de raza vectoare  \xc8\x99i viteza  care alc\xc4\x83tuiesc \xc3\xaempreun\xc4\x83 cu timpul  m\xc4\x83rimile de stare mecanic\xc4\x83. Dac\xc4\x83 se consider\xc4\x83 ecua\xc8\x9bia de mi\xc8\x99care sub forma echivalent\xc4\x83 , \xc3\xaen care  este impulsul mecanic \xc8\x99i  este valoarea acestuia \xc3\xaen momentul ini\xc8\x9bial, din ecua\xc8\x9bia traiectoriei  rezult\xc4\x83 c\xc4\x83 impulsul  \xc8\x99i masa  sunt de asemenea m\xc4\x83rimi de stare mecanic\xc4\x83. \xc3\x8en schimb accelera\xc8\x9bia  este o m\xc4\x83rime accesorie, deoarece valoarea acesteia la un moment  nu influen\xc8\x9beaz\xc4\x83 direct evolu\xc8\x9bia corpului punctiform. \xc3\x8en exemplul de mai sus, for\xc8\x9ba extern\xc4\x83 ce ar ac\xc8\x9biona asupra punctului material \xc8\x99i \xc3\xaen care aceste condi\xc8\x9bii nu ar mai reprezenta un sistem izolat, este o m\xc4\x83rime de interac\xc8\x9biune.\n_START_SECTION_\nGrupuri de m\xc4\x83rimi de stare complete \xc8\x99i incomplete\n_START_PARAGRAPH_\nUn grup de m\xc4\x83rimi de stare al unui sistem fizic izolat este complet respectiv incomplet, dup\xc4\x83 cum valorile m\xc4\x83rimilor de stare la un moment dat determin\xc4\x83, respectiv nu determin\xc4\x83 \xc3\xaen mod univoc starea ulterioar\xc4\x83 a sistemului. Cazul \xc3\xaen care grupul m\xc4\x83rimilor de stare este incomplet reprezint\xc4\x83 importan\xc8\x9b\xc4\x83 pentru detectarea de noi specii de m\xc4\x83rimi de stare. Dac\xc4\x83 un sistem fizic izolat se poate aduce \xc3\xaen st\xc4\x83ri \xc3\xaen care m\xc4\x83rimile de stare cunoscute au valori egale, dar evolu\xc8\x9biile sistemului sunt diferite, \xc3\xaen conformitate cu principiul cauzalita\xc8\x9bii rezult\xc4\x83 c\xc4\x83 exist\xc4\x83 una sau mai multe m\xc4\x83rimi de stare necunoscute. De exemplu, se presupun cunoscute sistemele fizice \xc8\x99i m\xc4\x83rimile lor de stare mecanic\xc4\x83 \xc8\x99i se iau dou\xc4\x83 fire unul de fier cel\xc4\x83lalt de constantan, sudate la capete \xc8\x99i se men\xc8\x9bin la temperaturi  diferite. Se constat\xc4\x83 c\xc4\x83 dac\xc4\x83  este diferit de , asupra firelor se exercit\xc4\x83 forte cu at\xc3\xa2t mai mari cu c\xc3\xa2t diferen\xc8\x9ba de temperatura  este mai mare \xc8\x99i dac\xc4\x83  for\xc8\x9bele se anuleaz\xc4\x83. Existen\xc8\x9ba for\xc8\x9belor pune \xc3\xaen eviden\xc8\x9b\xc4\x83 o nou\xc4\x83 specie de m\xc4\x83rimi de stare care nu e de natura mecanic\xc4\x83. Prin examinarea structurii noii propriet\xc4\x83\xc8\x9bi (rela\xc8\x9bii de echivalen\xc8\x9b\xc4\x83 \xc8\x99i de ordonare etc.) se define\xc8\x99te m\xc4\x83rimea intensitate a curentului electric de conduc\xc8\x9bie. Starea sistemului celor dou\xc4\x83 fire se nume\xc8\x99te termoelectric\xc4\x83, iar fenomenul pus \xc3\xaen eviden\xc8\x9b\xc4\x83 prin experien\xc8\x9b\xc4\x83 constituie efectul termoelectric. Exemplul ilustreaz\xc4\x83 modul \xc3\xaen care se introduc speciile de m\xc4\x83rimi de stare electric\xc4\x83 \xc8\x99i magnetic\xc4\x83 ale sistemelor de corpuri \xc8\x99i c\xc3\xa2mp electromagnetic.'